सगाई करने गए थे, फिजूल खर्च हो, इसलिए कर ली शादी
पिलानीनिवासी प्रदीप पिलानिया अपने बेटे की सगाई करने बीकानेर जिले के खाजूवाला गए थे, लेकिन बात कुछ ऐसी बनी कि दोनों ही परिवार बिना किसी तामझाम के मौके पर ही शादी करने के लिए राजी हो गए। बेकार के खर्चों और रस्मों के फेर में पड़े बिना शादी करने की ठान ली। फिर क्या था, 28 फरवरी को सगाई हुई और बिना किसी दिखावे, के उसी दिन शादी भी कर गई। सगाई करने गए थे, एक मार्च को दुल्हन लेकर लौट आए।
हुआ यूं कि प्रदीप पिलानिया बीकानेर निवासी जगदीश राय माकड़ की छोटी बेटी शीतल से अपने बेटे कुलदीप की सगाई करने कुछ परिजनों के साथ खाजूवाला गए थे। शाम साढ़े सात बजे सगाई की रस्म पूरी हुई। इसके बाद प्रदीप ने समधी जगदीश राय के सामने प्रस्ताव रखा कि क्यों बच्चों की शादी अभी कर दी जाए। जगदीश राय ने भी सहमति दे दी। इसके बाद तुरंत सामान्य रस्में पूरी कर शादी कर दी गई। अगले दिन सुबह दुल्हन लेकर ही पिलानिया परिवार पिलानी पहुंचा। प्रदीप पिलानिया ने बताया कि शादी के नाम पर दिखावा हो गया है। अनावश्यक खर्च दोनों परिवारों को वहन करना पड़ता है। इसलिए हमने फैसला कर अपने परिजनों रिश्तेदारों को बताया तो उन्होंने भी सहमति दे दी। इसके बाद बिना कोई दिखावे के शादी की रस्में पूरी की गई। इस प्रकार हुई शादी के लिए लोगों ने पिलानिया परिवार को बधाई देते हुए इस पहल की प्रशंसा की।
पिलानी के रोहित भी इसी तरह कर चुके हैं शादी
पिलानीके वार्ड दो में रहने वाले रतनलाल रोहिल्ला ने सात फरवरी को अपने पुत्र रोहित की इसी तरह शादी की। वे भी इस दिन नेगचार (रोकने) के लिए परिजनों और रिश्तेदारों के साथ सादुलपुर गए थे। वहां के पवन कुमार दर्जी की बेटी सीमा का नेगचार करने के बाद मौके पर ही रोहित सीमा का विवाह कर दिया गया। मेहमान भी बहुत कम संख्या में उपस्थित रहे। दहेज भी नहीं लिया। लोगों ने इस पहल की सराहना भी की। यह शादी क्षेत्र में चर्चा का विषय बनी रही।
अनूठी शादी
hin_Deva hin_Deva hin_Deva hin_Deva hin_Deva mag_Deva